b"\n_START_ARTICLE_\nEsp\xc3\xadcula (esponja)\n_START_PARAGRAPH_\nL'Esp\xc3\xadcula \xc3\xa9s una estructura microsc\xc3\xb2pica de naturalesa inorg\xc3\xa0nica que es presenta en l'endoesquelet de les esponges._NEWLINE_Les esp\xc3\xadcules poden ser de naturalesa calc\xc3\xa0ria (Calcispongiae), s\xc3\xadl\xc3\xadcia (Demospongiae i Hyalospongiae) o c\xc3\xb2rnia (Sclerospongiae)._NEWLINE_Les esp\xc3\xadcules tenen forma i disposici\xc3\xb3 molt diversa entre les diferents esp\xc3\xa8cies i en elles es basa la taxonomia dels por\xc3\xadfers. Per observar les esp\xc3\xadcules el teixit de les esponges es dissol en \xc3\xa0cid n\xc3\xadtric i el residu es posa al portaobjectes del microscopi \xc3\xb2ptic. _NEWLINE_Les esponges sil\xc3\xadcies generalment tenen dos tipus d'esp\xc3\xadculese: les megascleres i les microscleres. _NEWLINE__NEWLINE_Les megascleres mesuren m\xc3\xa9s de 100 \xc2\xb5m i participen en les funcions de sostenir dels teixits, n'hi ha de diverses formes. _NEWLINE_Les microscleres fan d'1 a 100 \xce\xbcm i no tenen paper estructural._NEWLINE_Es presenten en forma estelada (aster), amb raigs que neixen en un cos central m\xc3\xa9s o menys estret (euaster, sferaster) o d'un eix m\xc3\xa9s o menys angul\xc3\xb3s (metaster, spiraster)."